rlitschk/wikidir huggingface dataset:
De Bahnhoff Frellsdorp is en Bahnhoff mit een Gleis bi dat Dörp Frellsdorp. De Bahnhoff liggt an de Bahnlien Bremerhoben–Buxthu. De Bahnhoff liggt bi 500 Meter in’n Süden von Frellsdorpermöhlen un een Kilometer in’n Noorden von Frellsdorp an de Bahnhoffsallee. Nadem de Bahnhoff op free Feld anleggt worrn is, sünd in de Tied sietdem aver ok en ganze Reeg Hüüs an’n Bahnhoff boot worrn. 1898 is de Bahnlien Bremerhoben–Stood boot worrn. To de Tied is ok de Bahnhoff Frellsdorp inricht worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is AFF un de Internatschonale Bahnhoffsnummer 609993. De Bahnhoff hett en Siedenbahnstieg an de Süüdsied. Dat gifft en Park&Ride-Anlaag för Autos mit acht Parkplätz un en Bike&Ride-Stellplatz mit üm un
De Bargbeekaante oder Stroomaante (Merganetta armata) is en Vagel ut den Tribus Merganettini. In düssen Tribus höört se to dat Geslecht Merganetta. Hüdigendags jedenfalls gift dat keen annere Aart ut düt Geslecht. Forschers hefft sik dor noch over in de Plünnen, of düsse Aart ehrder to de Aanten (Swemmaanten) oder to de Halfgöse rekent weern mutt. In’n Momang sütt dat avers so ut, as weer se to de Halfgöse to tellen. De Bargbeekaante is en beten grötter, as en Krecke. Dat Lief warrt 43 – 46 cm lang un wiggt 315-440 Gramm. Dat Lief hett Stroomlienenform un is slank. Dat Fedderkleed vun de utwussen Bargbeekaanten verscheelt sik bannig je na de Unneraard, to de se tohören doot. De Waart hett jummers en witten Kopp mit en swatten Ogenstriepen un en Striepen over den Kopp un en roden Snavel. De Aanten sünd wat lüttjer, hefft en dunkern Kopp un ok en roden Snavel. Se sünd tomeist bruun. De Bargbeekaante kann bannig goot swemmen un leevt vun warvellose Deerter, de in Bargbeeken vörkaamt, as Sniggen un Insektenlarven. De kriggt se tofaat, wenn se in dat bannig gaue Water dükern un grunneln deit. De Bargbeekaante kummt vör in de Anden in Süüdamerika vun
De Bahnhoff Geestenseth is en Bahnhoff mit dree Gleise in dat Dörp Geestenseth. De Bahnhoff liggt an de Bahnlien Bremerhoben–Buxthu. De Bahnhoff liggt in’n Süüdoosten von’n Oort dicht bi de Krüzung von de Landsstraat 128 un de L 143 un K 40. 1898 is de Bahnlien Bremerhoben–Stood boot worrn. To de Tied is ok de Bahnhoff Geestenseth inricht worrn. De Bahnhoff is op free Feld een Kilometer in’n Süüdoosten von dat Dörp anleggt worrn. Mit de Tied sünd denn an’n Bahnhoff jümmer mehr Hüüs boot worrn. Vondaag is dat Wahnrebeed an’n Bahnhoff grötter as dat ole Dörp un de twee Rebeden sünd meist tohoopwussen. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is AGTH un de Internatschonale Bahnhoffsnummer 605760.
Bootaanten (Tachyeres) sünd en Geslecht vun Vagels ut de Familie vun de Aantenvagels. Hüdigendags weert se meist to de Halfgöse torekent. To dat Geslecht tellt veer Aarden to. Tachyeres brachypterus (Falkland-Bootaante) Tachyeres leucocephalus (Wittkopp-Bootaante) Tachyeres patachonicus (Langflunken-Bootaante) Tachyeres pteneres (Magellan-Bootaante) [http://www.worldbirdnames.org/ Gill, F., Wright, M. & Donsker, D. (2010). IOC World Bird Names (version 2.6).
De Bahnhoff Wehdel is en Bahnhoff mit een Gleis in dat Dörp Wehdel. De Bahnhoff liggt an de Bahnlien Bremerhoben–Buxthu. De Bahnhoff liggt in’n Noorden von’n Oort an de Oolluunbarger Straat (K 59). 1898 is de Bahnlien Bremerhoben–Stood boot worrn. To de Tied is ok de Bahnhoff Wehdel inricht worrn. De Bahnhoff is en poor hunnert Meter in’n Noordoosten von dat Dörp anleggt worrn. Mit de Tied sünd denn üm’n Bahnhoff rüm jümmer mehr Hüüs boot worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is AWHD un de Internatschonale Bahnhoffsnummer 606130. De Bahnhoff hett en Siedenbahnstieg an de Süüdsied. Dat gifft en Park&Ride-Anlaag för Autos mit dree Parkplätz un en Bike&Ride-Stellplatz mit üm un bi 40 Plätz för
De Bahnhoff Sellst is en Bahnhoff mit een Gleis in dat Dörp Sellst. De Bahnhoff liggt an de Bahnlien Bremerhoben–Buxthu. De Bahnhoff liggt in’n Süüdwesten von’n Oort an de Bahnhoffstraat (L 143), de na Böcken un Donnern geiht. 1898 is de Bahnlien Bremerhoben–Stood boot worrn. To de Tied is ok de Bahnhoff Sellst inricht worrn. De Bahnhoff is en poor hunnert Meter in’n Süüdwesten von dat Dörp anleggt worrn. Mit de Tied sünd denn üm’n Bahnhoff rüm jümmer mehr Hüüs boot worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is ASLL un de Internatschonale Bahnhoffsnummer 606091. De Bahnhoff hett en Siedenbahnstieg an de Noordsied. Dat gifft en Park&Ride-Anlaag för Autos mit dree Parkplätz un en Bike&Ride-Stellplatz mit 48
Tribus betekent Tribus, en Wahlbezirk in dat Röömsche Riek, Tribus, in de Biologie en Grupp von de klassische Systematik. Tribus is de Familiennaam von Andrea Christine Tribus (* 1990), italieenschen Snowboarder, Arnold Tribus (* 1952), italieenschen Journalist un Politiker ut Süüdtirol, Karl Tribus (* 1914), italieensch-düütsch SS-Maat un Kriegsverbreker, Max Tribus (1900–1983), öösterriekschen Speelbaas un Dramatiker, Myron Tribus (* 1921), US-amerikaanschen Wetenschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Makensbrook (hoochdüütsch Ochtmannsbruch) is en Dörp in de Gemeen Hullnst (Samtgemeen Hullnst) in’n Landkreis Horborg, Neddersassen. De Oort besteiht ut dree Delen: dat egentliche Dörp, de Siedlung Makensbrook in’n Oosten un de Hüüs an’n Beek in’n Süden. 500 Meter in’n Noorden von Makensbrook flütt de Pardelbeek langs un in’n Süden de Beek. De Beken doot in’n Oosten all beid in de Eest münnen. In’n Westen liggt dat Naturschuulrebeed Springmoor bi Hullnst. De Naveröörd sünd Hullnst un Dierstörp in’n Noordoosten, Dreest un Boitschen in’n Süüdoosten, Duhrn mit Hääg in’n Süden, Evsdörp un Avens in’n Süüdwesten, Hollinde in’n Westen un Holv un Resbossel in’n Noordwesten. In’n Tweten Weltkrieg sünd ölven Soldaten ut Makensbrook fullen oder vermisst. To de olen Hööv in Makensbrook höört de Wilkenshoff, de siet 2001 en Biohoff is. Tohoop mit Eckart Brandt sien Vereen Boomgarden sünd in Makensbrook en Allee mit Beerbööm un en Appelgoorn mit ole Beer- un Appelsoorten anleggt worrn. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to
Hinkenbossel (hoochdüütsch Hoinkenbostel) is en Oort in de Gemeen Will (Samtgemeen Töst) in’n Landkreis Horborg, Neddersassen. Knapp en Kilometer in’n Oosten von dat Dörp flütt de Eest langs. De Naveröörd sünd Langeloh un Neddernhoff in’n Noorden, Hökel un Wörm in’n Oosten, Will in’n Süüdoosten, Kamp mit Kamperlien in’n Süden, Otter in’n Süüdwesten, Schillingsbossel un Knick in’n Westen un Töst un Glüsen in’n Noordwesten. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. Bet in de Midd von dat 19. Johrhunnert hett de Oort to de Gemeen Glüsen höört, is denn aver in de Gemeen Kamp wesselt. De Oort is an’n 1. Juli 1972 as Deel von de Gemeen Kamp mit de Gemeenreform in Neddersassen an de Gemeen
Schillingsbossel (hoochdüütsch Schillingsbostel) is en Oort in de Gemeen Otter (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Otter mit bi. Dicht bi Schillingsbossel liggt de Born von de Oost. Blots en poor hunnert Meter in’n Oosten flütt al de Otterer Beek langs, de in de Wümm münnt. De Naveröörd sünd Töst in’n Noorden, Knick un Hinkenbossel in’n Noordoosten, Kamperlien in’n Oosten, Kamp un Otter in’n Süüdoosten, Riepshoff in’n Süüdwesten, Depenbrook in’n Westen un Quellen in’n Noordwesten. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. De Oort is an’n 1. Juli 1972 as Deel von de Gemeen Otter mit de Gemeenreform in Neddersassen an de nu gröttere Gemeen Otter kamen.
Haßel (hoochdüütsch Hassel) is en lütten Oort in de Gemeen Will (Samtgemeen Töst) in’n Landkreis Horborg, Neddersassen. Na Süüdwesten flütt dat Water ut Haßel över den Todtgraven na de Wümm hen un in’n Oosten över den Fuhlaubeek na de Eest. In’n Süüdwesten liggt dat Naturschuulrebeed Böver Wümmdaal. De Naveröörd sünd Kamp in’n Noorden, Will in’n Oosten, Lütt Todtshoorn in’n Süden un Otter in’n Noordwesten. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. Bet in de Midd von dat 19. Johrhunnert hett de Oort to de Gemeen Groot Todtshoorn höört un is denn in de Gemeen Kamp wesselt. De Oort is an’n 1. Juli 1972 as Deel von de Gemeen Kamp mit de Gemeenreform in Neddersassen an
Dat Airbus-Wark Stood is en Produkschoonssteed von dat Ünnernehmen Airbus, dat op dat Rebeed von Stood (Stadtdeel Ottenbeek) un Gothenborg liggt. In dat Wark doot üm un bi 2200 Lüüd arbeiden. In Ottenbeek hett dat von 1934 af an den Flegerhorst Stood geven. De Flegerhorst is 1945 von de Allieerten oplööst worrn un dat Gelänn is denn as Lager för Verdrevene bruukt worrn. 1956 hett de nee grünnte Bundswehr dat Gelänn övernahmen un dor de Von-Goeben-Kasern inricht. En Deel von dat Gelänn von’n Flegerhorst mit de Flegerwarft hett 1959 de Hamburger Flugzeugbau övernahmen. Mit to Anfang 100 Lüüd hett dat Ünnernehmen dor Delen för de Nord Noratlas (N 2501) herstellt. Later hebbt se ok Delen för den Hansa Jet un de Transall boot. 1969 is de Hamburger Flugzeugbau tohoopgahn mit Messerschmitt-Bölkow (een Johr vörher billt ut de Messerschmitt AG un de Bölkow GmbH) to dat Ünnernehmen Messerschmitt-Bölkow-Blohm (MBB). 1970 hett MBB to de Grünners von de Interessengemeenschop Airbus Industrie höört. Dat Wark in Stood hett denn Delen för den eersten A 300B1 herstellt. Ok för de Fokker F-28 hett dat Wark Delen herstellt. 1982 is MBB mit ERNO to MBB-ERNO tohoopgahn. Dat Ünnernehmen is 1989 denn von de DASA övernahmen
Dominique Deruddere (* 15. Juni 1957 in Turnhout, Flandern, Belgien) is en belgischen Schauspeler, Schriever, Filmproduzent un Filmspeelbaas. Dominique Deruddere füng al fröh an, sik för de Filmkunst to intresseren. Vun sien ölleren Broder leh he sik sien eerste Filmkamera. Sien eersten Film hett he mit veerteihn Johren in’t Super 8-Smallfilm-Format dreiht un keem 1975 rut. Dorna hett he en poor Kortfilmen maakt as den 16-mm-Film Bedankt Ma oder den 35-mm-Film Wodka Orange, de vör, wiel oder na sien Tiet an de Filmhoochschool entstahn sünd. In’n Snsluss hett he mit sien Jöögdfründ Marc Dridden zusammen tosamenarbeit un mit em tohopen dat Dreihbook för Brussels by Night schreven. In Istanbul speel he 1985 ok en bedüdene Rull. 1986 wull de junge Speelbaas en Vertellsel vun Charles Bukowski verfilmen, de toeerst as 30-Minuuten-Kortfilm andacht weer, aver mit Hülp vun sien Produzent to den 90-Minuuten-Speelfilm Crazy Love worrn is. Ünner den Alternativtitel Love is a Dog from Hell is de weltwiet verdreven worrn. De Film weer mehrfack uttekent. Sünners hett de Film ok de Acht vun Francis Ford Coppola op sik lenkt, de Deruddere bi’t Ümsetten vun sien nächsten Film holpen hett. De Filmfaten vun John Fante sien Debütroman Wait Until Spring, Bandini
Guillaume Franc (* üm un bi 1505 in Rouen; † 1570 in Lausanne) weer en franzööschen Komponist un hett an den Psalter vun Genf mitarbeit. 1541 hett he en Musikschool in Genf upmaakt. Later hett he Kinner in de Stadtgemeende Saint-Gervais Ünnerricht in dat Psalmensingen geven. An dat Collège de Rive hett he Singen lehrt. 1545 is he nah Lausanne gahn un is dor Kantor an de Kathedraal un Schoolmeester an de Akademie wurrn. Körtbiographie
Muhammad Yunus (bengalisch মুহাম্মদ ইউনুস|Muhāmmad Iunus}}; * 28. Juni 1940 in Chittagong) is en bangladeschisch Weertschapswetenschapler. He is Grünner un ehmalger Geschäftsführer vun de Mikrokredite vergeven Grameen Bank un dormit en vun de Begrünner vun den Mikrofinanz-Gedanken. 2006 wurr he mit den Freedensnobelpries uttekent. Muhammad Yunus, dat darte vunnegen Kinner vun en muslimischen Familie, wurr an' 28. Juni 1940 in de Oortschap Bathua in' Distrikt Chittagong in dat ehmalge Bengalen in Indien, dat hüüdige Bangladesch, boren. Sien Öllern weerrn de Juwelier Hazi Dula Mia Shoudagar un Sufia Khatun. Sien fröh Kindheit hett he in sien Heimatdörp tobrocht, bit de Familie 1944 in de Stadt Chittagong truck. Dor hett he de Lamabazar Primary School besöcht. Later bestunn he de de Riepprüfung an de Chittagong Collegiate School un weer dorbi ünner de best sössteihn vun 39.000 Studenten in dat dormalig Ostpakistan. Wiels sien Schulzeit weer Yunus aktiver Paddfinner. He is 1952 nah West-Pakistan un Indien un 1955 nah Kanada reist, um an Jamborees deeltonehmen. Yunus studeer af 1966 mithhülp vun en Fulbright-Stipendium an de Vanderbilt University (USA). 1969 hett he dor sien Doktertitel in Volkswertschapslehre maakt. Van 1970 bit 1972 weer he Assistant Professor of Economics an de Middle Tennessee State University
De Magellan-Bootaante oder Grote Bootaante (Tachyeres pteneres) is en Vagel ut Süüdamerika. He höört to dat Geslecht vun de Bootaanten (Tachyeres) un weert na de Systematik vun de Vagels to de Halfgöse torekent. Se leevt in Füerland un könnt meist nich flegen. Annahmen warrt, datt dat hüdigendags noch 10.000 bit 100.000 vun düsse Deerter gifft. Man vunwegen dat grote Rebeet an de Küsten vun dat süüdliche Süüdamerika, wo de Vagel leven deit, is nich antonehmen, datt sien Bestand in Gefohr is. Magellan-Bootaanten sünd bannig groot. Ehr Snavel is butt, de Been sünd stebig un de Steertfeddern sünd en beten na boven hen bagen. De Heken weegt bi 6 Kilogramm, de Seken sünd mit 4,1 Kilogramm düütlich minner swaar. . De Snavel is orange, towielen up dunkern Grund. De Kopp is gries, enkelte Vagels hefft en witten Striepen over de Ogen hen. Bi’t Ankieken in de Natuur sünd se meist nich ut’neen to hollen vun de Falkland-Bootaanten, bloß man dat ehre Flunken bit na’n Steert henlangt. Dor mol vun af, datt de Seken grötter sünd, verscheelt sik Waart un Aante nich sunnerlich. Vunwegen, datt se nich flegen deit, blifft se an de Waterkant dor, wo dat noog to freten gifft. Wie
Pierre Davantès, ok Maistre Pierre (* üm un bi 1525 in Rabastenne (Rabastane), Département Hautes Pyrénées; † 31. August 1561 in Genf) weer Humanist, hett sik mit ole Spraken befaat, weer Drucker un hett Melodien för den Psalter vun Genf schreven. Vun 1559 af an weer he in Genf. Dat warrt annahmen, datt he tostännig weer för de eerste kumplett Utgaav vun den Psalter in dat Jahr 1562 un dor de neen Melodien för schreven hett. Babenhen hett he een nee Aart utfunnen, Noten in Bookstaven to schrieven.
Loys Bourgeois (* üm un bi 1510 in Paris; † nah 1561 ok in Paris) weer een franzöösche Komponist un hett bi den Psalter vun Genf mitarbeit. Tominnst vun 1545 af an weer he Kantor un Schoolmeester an de Kathedraal Saint Pierre vun Genf. Dat weer Johannes Calvin sien Predigtkark. Dorto hett he noch in de Stadtgemeende Saint Gervais arbeit. An 'n 3. Dezember 1551 möß he för een Dag in 't Lock, weil he de Melodien vun de Psalmen, so as de druckt weeren, verännert harr. Dorbi harr he aber nich um Verlööf fraagt. As he dree Monate free kreeg, dormit he in Frankriek de Psalmen drucken laten konn, so as he de sett harr, dor keem he nich nah Genf torüch, man bleef in Lyon. 1560 güng he nah Paris. Dor is sien Dochter up den röömsch-kathoolschen Globen döfft wurrn. Frank Dobbins, "Loys Bourgeois", in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2 Gustave Reese, Music in the Renaissance. New York, W.W. Norton & Co., 1954. ISBN 0-393-09530-4 Frank Dobbins, "Loys Bourgeois", Grove Music Online ed. L. Macy Harold Gleason and Warren Becker, Music in the
Dit Woort hett noch annere Bedüden: kiek dorför ünner Matti Pellonpää (Jurist). Matti Pellonpää (* 28. März 1951 in Helsinki; † 13. Juli 1995 in Vaasa) weer en finnischen Schauspeler. Pellonpää füng sien Loopbahn 1962 as Mitspeler bi’t Höörspeel an bi de staatlichen finnischen Rundfunkanstalt YLE. Siet Anfang vun de 1970er Johren hett he as Schauspeler an verschedene Amateurtheaters speelt. Wiel disse Tiet möök he en Utbilln an de Finnischen Theater-Akademie, de he 1977 afslaten hett. In de 1980er Johren is he vör allen dör Filmen vun de Bröder Aki un Mika Kaurismäki ok internatschonal bekannt worrn, in de he tomeist sellschoppliche Butensieters speelt hett. Pellonpää is an’n 13. Juli 1995 an en Hartinfarkt doodbleven. Pellonpää is in sien Loopbahn tweemol mit Fimpriesen uttekent worrn. Wunnen hett he 1991: den Jussi Award in de Kategorie Best Dorsteller för Räpsy ja Dolly eli Pariisi odottaa 1992: den Europääschen Filmpries in de Kategorie Best Dorsteller för La vie de bohème Matti Pellonpää in de Internet Movie Database (engelsch) Faktensiet över Matti Pellonpää mit Foto (engelsch) Normdaten: GND: 131858335 (OGND, AKS) | LCCN: no2001057648 | VIAF: 45446465 | Wikipedia-Personensöök
Neddernhoff (hoochdüütsch Neddernhof) is en Oort in de Gemeen Töst (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Glüsen mit bi. Neddernhoff liggt an de Eest, in de en Stück in’n Süden de Langeloher Beek münnt. De Naveröörd sünd Kakenstörp in’n Noorden, Trill, Sprötz un Lohbargen in’n Noordoosten, Holm-Seppens in’n Oosten, Hökel un Wörm in’n Süüdoosten, Langeloh un Hinkenbossel in’n Süden, Knick in’n Süüdwesten un Glüsen un Töst in’n Westen. Dat Rebeed in’n Noordoosten an’n Smookbeek, wat twüschen Neddernhoff un Lohbargen liggt, höört as Exklaav to de Gemeen Bookholt. Fröher weer Neddernhoff blots en enkelten Hoff. Eerst in dat 19. Johrhunnert sünd dor denn mehr Hööv un Hüüs anleggt worrn. Nadem de Oort von en enkelten Hoff to en lütt Dörp wussen is, is de Oort deelwies ok Nedderndörp nöömt worrn. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt
Dit Woort hett noch annere Bedüden: kiek dorför ünner Aven. Avens (hoochdüütsch Avensen) is en Dörp in de Gemeen Heidenau (Samtgemeen Töst) in’n Landkreis Horborg, Neddersassen. De Oort Avensermoor liggt en poor Kilometer in’n Süüdwesten in dat Tisser Buurnmoor/Ekelmoor, höört aver liekers as Moorkolonie von öllers to Avens. Avens liggt an’n Dörpgraven, de annerthalv Kilometer in’n Süden von’n Oort in de Au münnt. De Au wedder flütt bi Avensermoor in de Oost. De Naveröörd sünd Holtörp mit Holtörper Heid in’n Noorden, Makensbrook un Hullnst in’n Noordoosten, Duhrn mit Hääg in’n Oosten, Wüstenhöben un Töst in’n Süüdoosten, Wist un Wümm in’n Süden, Veloh, Avensermoor, Evsdörpermoor un de Herwigshoff in’n Süüdwesten, Evsdörp in’n Westen un Kallmoor un Hollinde in’n Noordwesten. Avens kummt 1024 toeerst in de Oorkunnen vör. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn
Evsdörp (hoochdüütsch Everstorf) is en Dörp in de Gemeen Heidenau (Samtgemeen Töst) in’n Landkreis Horborg, Neddersassen. To Evsdörp höört von öllers ok de lüttjeren Öörd Veloh, Kallmoor un Hollinn mit to. De Oort Evsdörpermoor liggt en poor Kilometer in’n Südwesten in dat Tisser Buurnmoor/Ekelmoor, höört aver liekers as Moorkolonie von öllers to Evsdörp. De Naveröörd sünd Hollinn un Holv in’n Noorden, Holtörp mit Holtörper Heid un Makensbrook in’n Noordoosten, Avens in’n Oosten, Wüstenhöben, Töst un Wist in’n Süüdoosten, Wümm in’n Süden, Veloh, Evsdörpermoor, Avensermoor, de Herwigshoff un Kalf in’n Süüdwesten, Freetz in’n Westen un Ramshuus, Kallmoor un Hassbossel in’n Noordwesten. Evsdörp kummt 1244 toeerst in de Oorkunnen vör. In’n Eersten Weltkrieg sünd 15 Soldaten ut Evsdörp fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hollinn in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Töst in’n Kanton Töst. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat